
Bolygónaptár

Kulcsszavak: Bolygó, naptár, naprendszer, nyomtatás, játék
A művészet és tervezőgrafika nemcsak az esztétika kielégítéséről szól, hanem a tartalom és funkcionalitás összekapcsolásáról is. Egyik egyetemi projektként bolygó naptárat terveztem, amely kihasználja a nyomtatás adta lehetőségeket. A naptár alapötletét a gravitációs erő és a Naprendszere adta. Az elkészült tárgy 12 bolygót, köztük egy kitaláltat, valamint egy összekötő elemet tartalmaz. Az elemek körformájúak, mozgathatóak, variálhatóak és egymásba illeszthetőek ezzel játékosságot adva a funkcionalitás mellé.
A tervezés során a geometrikus minták és a bolygók jellemzői inspiráltak. A gravitációs mezők vonalrajzait használtam a grafikákban, amelyek a bolygók különböző erősségeit és pályasíkhoz viszonyított dőlésszögét jelenítik meg. A bolygók sorrendjét a Naptól való távolságuk határozza meg. A korongok egyik oldalán a hónap neve és száma látható, a hét napjai pedig a másik oldalon jelenik meg.
A formatervezés során fontos szempont volt a mozgathatóság: a napok és hónapok váltását forgatható, egymásba illeszthető elemekkel oldottam meg. Az inspirációt egy gyerekkori játékomból merítettem, amelyek egymásba illeszthető elemekből álltak. A naptár tartós használatához vastag, és azon még plusz színes papírokat alkalmaztam, amelyek a bolygókra jellemzőek.
A projekt végleges formájában egy centrikus, körkörös kompozíciójú naptár, amely az ismétlődés és a természetes ciklusok szimbóluma. Egyaránt használható kreatív játékként és naptárként. Terveim között szerepel egy használati útmutató és tárolódoboz elkészítése, amely a hétköznapi használatra is alkalmas.



